tmilcjeΑπόφαση του Γενικού Δικαστηρίου (ένατο τμήμα)
της 15ης Σεπτεμβρίου 2016 – PT Pelita Agung Agrindustri κατά Συμβουλίου
(Υπόθεση T-121/14)
«Ντάμπινγκ – Εισαγωγές βιοντίζελ καταγωγής Ινδονησίας – Οριστικός δασμός αντιντάμπινγκ – Άρθρο 2, παράγραφος 5, του κανονισμού (EK) 1225/2009 – Κανονική αξία – Κόστος παραγωγής»
1.                     Κοινή εμπορική πολιτική – Άμυνα κατά των πρακτικών ντάμπινγκ – Περιθώριο ντάμπινγκ – Καθορισμός της κανονικής αξίας – Χρησιμοποίηση της κατασκευασμένης αξίας – Υπολογισμός του κόστους παραγωγής βάσει των τηρούμενων στοιχείων – Εξαίρεση – Δαπάνες που συνδέονται με την παραγωγή και την πώληση του υπό εξέταση προϊόντος και οι οποίες δεν αντανακλώνται ευλόγως στα στοιχεία αυτά – Βάρος αποδείξεως που φέρουν τα θεσμικά όργανα – Δικαστικός έλεγχος – Περιεχόμενο (Κανονισμοί του Συμβουλίου 1972/2002, αιτιολογική σκέψη 4, και 1225/2009, άρθρα 2 §§ 3, εδ. 2, και 5, εδ. 1 και 2) (βλ. σκέψεις 45-49, 53-77)
2.                     Προσφυγή ακυρώσεως – Αντικείμενο – Μερική ακύρωση – Προϋπόθεση – Δυνατότητα διαχωρισμού των προσβαλλομένων διατάξεων – Διάταξη κανονισμού περί επιβολής οριστικών δασμών αντιντάμπινγκ – Περίπτωση όπου η ακύρωση έχει ως αποτέλεσμα τη μεταβολή της ουσίας του κανονισμού (Άρθρο 263 ΣΛΕΕ· κανονισμός 1194/2013 του Συμβουλίου, άρθρο 1) (βλ. σκέψεις 80-82)
Αντικείμενο
Προσφυγή, βάσει του άρθρου 263 ΣΛΕΕ, με αίτημα την ακύρωση του εκτελεστικού κανονισμού (ΕΕ) 1194/2013 του Συμβουλίου, της 19ης Νοεμβρίου 2013, για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές βιοντίζελ, καταγωγής Αργεντινής και Ινδονησίας (ΕΕ 2013, L 315, σ. 2), καθόσον αυτός επιβάλλει στην προσφεύγουσα δασμό αντιντάμπινγκ.
Διατακτικό
Το Γενικό Δικαστήριο αποφασίζει:
1)
Ακυρώνει τα άρθρα 1 και 2 του εκτελεστικού κανονισμού (ΕΕ) 1194/2013 του Συμβουλίου, της 19ης Νοεμβρίου 2013, για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές βιοντίζελ, καταγωγής Αργεντινής και Ινδονησίας, στον βαθμό που αφορούν την PT Pelita Agung Agrindustri.
2)
Το Συμβούλιο της Ευρωπαϊκής Ένωσης φέρει τα δικαστικά έξοδά του καθώς και τα δικαστικά έξοδα της PT Pelita Agung Agrindustri.
3)
Η Ευρωπαϊκή Επιτροπή και το European Biodiesel Board (EBB) φέρουν τα δικαστικά έξοδά τους.